10

PATVIRTINTA
Šakių rajono savivaldybės  administracijos
direktoriaus 2020 m. balandžio    d. įsakymu Nr. AT-

















UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“
 2020 METŲ VEIKLOS PLANAS





















2020 m.

TURINYS

UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ 2020 METŲ VEIKLOS PLANAS. BENDROJI DALIS...................................................................................................................3-9
UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ 2020 METŲ VEIKLOS KRYPTYS......................................................................................................................................................3
UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ 2020 METŲ VEIKLOS PRINCIPAI.....................................................................................................................................................4
UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS............................5
UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ 2020 METŲ VEIKLOS PLANO KELIAMI TIKSLAI.....................................................................................................................5-6
UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ 2020 METŲ VEIKLOS PLANO UŽDAVINIAI VYKDYMUI........................................................................................................6-9
PRIEDAS. UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ 2020 METŲ VEIKLOS PLANAS. PRIEMONIŲ PLANO DALIS............................................................................10-14


















UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ 2020 METŲ VEIKLOS PLANAS. BENDROJI DALIS.

UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI “ 2020 METŲ VEIKLOS KRYPTYS

Pagrindinis bendrovės veiklos tikslas - užtikrinti jai pavestą savivaldybės socialinės programos savarankišką ritualinių paslaugų teikimo funkciją, siekiant gauti maksimalias veiklos įplaukas ir pelną. Uždaroji akcinė bendrovė „Šakių laidotuvių namai“ savo veikloje vadovaujasi Lietuvos Respublikos akcinių bendrovių įstatymu, kitais LR įstatymais ir teisės aktais, 2018 m. kovo 29 d. Šakių rajono savivaldybės direktoriaus įsakymu Nr. AG-23 patvirtintais bendrovės įstatais ir UAB „Šakių laidotuvių namai“ direktoriaus 2014 m. gruodžio 30 d. įsakymu Nr. AT-51 patvirtinta apskaitos politika. Uždarosios akcinės bendrovės „Šakių laidotuvių namai“ esminė komercinės ūkinės veiklos sritis – laidojimo paslaugos ir su laidotuvėmis susijusių gyventojų poreikių tenkinimas. Didžioji vykdomos veiklos dalis nukreipta Šakių miesto gyventojų poreikių tenkinimui, tačiau klientui išreiškus valią, laidojimo paslaugos teikiamos ir kitais nurodytais adresais visoje Lietuvoje, pagal kliento pageidaujamą vietą rajono miestelių, gyvenviečių ar bendruomenių visuomeninėse patalpose.
Vykdydama savo veiklą bendrovė turi pilną komercinį, ūkinį, finansinį, organizacinį ir teisinį savarankiškumą. UAB „Šakių laidotuvių namai“ įstatinis kapitalas 2019 m. liepos 10 d. Šakių rajono savivaldybės administracijos direktoriaus 2019 m. liepos 10 d. įsakymu Nr. AG-116 padidintas iki 151000,00 Eur (vieno šimto penkiasdešimt vieno tūkstančio eurų). UAB „Šakių laidotuvių namai“ įstatinis kapitalas padalintas į 302000,00 vienetų paprastųjų vardinių akcijų, kurių kiekvienos nominali vertė 0,50 Eur (penkiasdešimt euro centų).
Visos akcijos yra Šakių rajono savivaldybės nuosavybė. Jos raštiški sprendimai prilygsta visuotinio akcininkų susirinkimo sprendimams.
Bendrovės kita veikla – mažmeninė prekyba laidojimo reikmenimis, specialiojo transporto nuomos ir pervežimo paslaugos, maitinimo paslaugos, floristika.





UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ 
2020 METŲ VEIKLOS PRINCIPAI

1. Savivaldybei svarbių funkcijų užtikrinimas.
Pagrindinis bendrovės veiklos tikslas - užtikrinti jai pavestą savivaldybės socialinės programos savarankiškąją ritualinių paslaugų teikimo funkciją, siekiant gauti maksimalias veiklos įplaukas ir pelną.
2. Efektyvi veikla ir ilgalaikė nauda akcijų savininkui.
Mažėjant rajono gyventojų skaičiui ir 2019 m. atsidarius Šakiuose dar vienai ritualines paslaugas teikiančiai įmonei, sunku prognozuoti didesnes pardavimo pajamas, todėl bendrovė sieks optimizuoti patiriamas sąnaudas ir išlaidas, kad dirbtų pelningai.
3. Pažangi įmonė.
Bendrovė ir toliau sieks teikti aukščiausios kokybės ir profesionalumo paslaugas, saugoti ir puoselėti savo įvaizdį. Šakių gyventojams bus siūlomos  kapaviečių tvarkymo bei  priežiūros paslaugos, taip duobių urnos laidojimui kasimo ir užkasimo paslauga .
4. Skaidrumas.
Bendrovėje puoselėjama skaidrumo kultūra, kuria siekiama laiku ir išsamiai informuoti darbuotojus apie įstaigos veiklą, kryptis, rezultatus, taip pat skatinama grįžtamojo ryšio sistema.
Interneto tinklalapyje www.sakiuln.lt ir feisbuko paskyroje UAB „Šakių laidotuvių namai“ yra informacija apie veiklą, teikiamas paslaugas, reikmenis ir prekes. Informacija apie įmonės rekvizitus ir vykdomą veiklą pateikiama net 17 informacinių interneto puslapių. 
Užtikrinant antikorupcinės politikos įgyvendinimą bendrovėje, remiantis Korupcijos prevencijos įstatymo 16 straipsnio 3 dalimi, paskirtas už tai atsakingas darbuotojas.
5. Socialinė atsakomybė
UAB „Šakių laidotuvių namai“ viena iš socialinės atsakomybės misijų – etiškas ir pagarbus elgesys su klientais. Kad tai būtų įgyvendinama, siekiama užtikrinti darbuotojų tobulėjimo ir motyvavimo sistemos palaikymą, darbo saugą, įvertinami profesinės rizikos faktoriai.
Taip pat svarbus yra bendradarbiavimas su bendruomenėmis ir seniūnijomis, vartotojų informavimas visais jiems rūpimais klausimais.
Siekiant išsaugoti gamtą - aktualu resursų (vandens, elektros, kuro, popieriaus) taupymas.

 
UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“
VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS

Bendrovė vykdo Savivaldybės iškeltą tikslą – užtikrina jai pavestą ritualinių paslaugų visuomenei teikimą ir siekia, kad veikla būtų pelninga.
Vykdydama veiklą bendrovė vadovaujasi Rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos 2019 m. lapkričio 22 d. sprendimu Nr. T-353 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018–2024 metų strateginio plėtros plano patvirtinimo“ pakeitimo“ (toliau – Plėtros planas), tikslo „Kompleksinė, kokybiška ir visiems prieinama socialinė pagalba“, uždavinio „Socialinių paslaugų prieinamumo ir pasirinkimo užtikrinimas ir Rajono savivaldybės 2020-2022 metų strateginiu veiklos planu, patvirtintu rajono savivaldybės tarybos 2020 m. vasario 21 d. sprendimu Nr. T-54 „Dėl rajono savivaldybės 2020–2022 metų strateginio veiklos plano patvirtinimo“ (toliau – Veiklos planas), Socialinės ir sveikatos apsaugos programos (13) tikslo „Socialinių paslaugų prieinamumo ir pasirinkimo užtikrinimas“.


UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“
2020 METŲ VEIKLOS PLANO KELIAMI TIKSLAI

MISIJA. Išgirsti. Suprasti. Padėti.
VIZIJA. Kurti šiuolaikišką, atvirą naujovėms paslaugų bendrovę, patrauklią visuomenei.

TRUMPALAIKIAI TIKSLAI

1. Teikti bendrąsias kokybiškas, artimo netektį patyrusiems klientams, paslaugas.
2. Kompleksiškai modernizuoti, atnaujinti socialinių paslaugų įmonės materialinę bazę ir aplinką.



 TRUMPALAIKIAI UŽDAVINIAI TIKSLAMS PASIEKTI

1.1. Su laidojimu susijusių paslaugų kokybės ir pasirinkimo užtikrinimas.
1.2. Žmogaus palaikų patologinės anatomijos tyrimams ar teismo ekspertizės vežimo paslaugų teikimas.
1.3. Prekių asortimento plėtimas.
[bookmark: _Hlk19092714]1.4. Ypatingų, išskirtinių paslaugų teikimas.
1.5. Kvalifikuotos darbuotojų komandos išlaikymas. 
2.1. Įmonės įvaizdžio gerinimas.
2.2. Informacijos apie teikiamas paslaugas prieinamumo internetinėje erdvėje gerinimas.

UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ 2020 METŲ VEIKLOS PLANO UŽDAVINIAI VYKDYMUI

1.1. Uždavinys „Su laidojimu susijusių paslaugų kokybės ir pasirinkimo užtikrinimas“.
1.1.1. Priemonė. „Didinti naujų paslaugų pasiūlą“. Bendrovėje iki 2019 m. buvo teikiamos 36 su laidojimu susijusios paslaugos – nuo palaikų paėmimo, paruošimo, šarvojimo, laidojimo iki gedulingų pietų paruošimo. 2019 m. antrame pusmetyje UAB „Šakių laidotuvių namai“ direktoriaus įsakymais buvo patvirtintos trys naujos paslaugos: „Kapaviečių tvarkymas“, „Išankstinė laidojimo sutartis“ ir „Laidojimo duobės urnai kasimas ir užkasimas“. 2020 metais planuojama didinti šių paslaugų pasiūlą.
1.1.2. Priemonė. „Reprezentuoti įmonę internetinėje erdvėje“ UAB „Šakių laidotuvių namai“ turi savo interneto tinklalapį http://www.sakiuln.lt ir 2019 m. sukurtą feisbuko paskyrą. 2020 m. pradžioje „Google Mano verslas“ sistemoje sukurtas įmonės profilis suteikia galimybę nemokamai valdyti visą informaciją apie teikiamas įmonės paslaugas, įkeliant fotografijas su patalpų vaizdais, floristikos gaminiais, žvakių, įkapių asortimentu. Iš viso apie įmonės veiklą informacija randama pagal raktinius žodžius 18 - oje informacinių ir reklaminių puslapių. 
[bookmark: _Hlk18399053]1.1.3. Priemonė. „Skleisti reklamą seniūnijose ir spaudoje“. Informacija su įmonės kontaktiniais duomenimis yra skleidžiama ir rajono seniūnijose, išdalinat skrajutes ir vizitines korteles, kurių per metus atspausdinama apie 400 vnt. Reklaminiai straipsniai ir skelbimai publikuojami rajoniniuose laikraščiuose „Draugas“ ir „Laikraštis Valsčius“.
1.1.4. Priemonė. „Prisitaikyti prie besikeičiančių laidojimo tradicijų“. Laidojimo paslaugas teikiančiame versle tenka taikytis prie įnoringesnių klientų poreikių ir pageidavimų. Grįžę iš užsienio jauni žmonės parsiveža netradicinių šarvojimo ar laidojimo idėjų, kurias pagal galimybes stengiamasi įgyvendinti. Įmonė 2020 m. kaip ir 2019 m. siūlo netradicines laidojimo paslaugas, netradicinius papuošimus, išskirtinius rūbus.
1.2. Uždavinys. „Žmogaus palaikų patologinės anatomijos tyrimams ar teismo ekspertizės vežimo paslaugų teikimas“. 
1.2.1. Priemonė. „Palaikų pervežimas teismo ekspertizei atlikti“. Jau 14 metų Šakių rajono ribose mirę (žuvę) ar nenustatytos tapatybės piliečių palaikai, teisėsaugos institucijų nurodymu, mirties priežasčių nustatymui gabenami į valstybinės M. Romerio teismo medicinos skyrius Kaune ir Jurbarke. Už šias paslaugas apmoka Šakių rajono savivaldybė, remiantis 2018 m. vasario 8 d. LR sveikatos ministro įsakymu Nr. V-157/IV - 118 „Dėl Žmogaus palaikų gabenimo patologinės anatomijos tyrimams ar teismo medicinos ekspertizėms ir tyrimams tvarkos aprašo patvirtinimo“ 3 punktu. 2020 m. vasario 17 d. su Šakių rajono savivaldybės administracija pasirašyta paslaugų teikimo sutartis Nr. VPS-18 „Nenustatytos tapatybės žmonių palaikų ir palaikų, dėl kurių artimieji nesikreipė pervežimo ekspertiniams tyrimams atlikti vežimo, laikino laikymo (saugojimo) ir laidojimo paslaugos“. Sutartis sudaryta 36 (trisdešimt šešiems) mėnesiams nuo Sutarties įsigaliojimo datos. Per tris metus pagal sutartį numatyta pervežti 18 palaikų. 
2020 m. vasario 28 d. su Šakių rajono savivaldybės administracija pasirašyta paslaugų teikimo sutartis Nr. VPS-30 „Žmonių palaikų gabenimo patologinės anatomijos tyrimams ar teismo medicinos ekspertizėms ir tyrimams atlikti paslaugos“. 2020 m. numatyta suteikti 60 palaikų gabenimo paslaugų. 
1.3. Uždavinys. „Prekių asortimento plėtimas“.
1.3.1. Priemonė. „Didinti naujų prekių pasiūlą“. Didėjant konkurencijai rajone, būtina plėsti prekių asortimentą, pasiūlyti klientams šiuolaikiškesnes, madingesnes prekes. Įmonė naujų prekių įsigyja iš įvairių tiekėjų. Kasmet atnaujinamas karstų, urnų, drabužių, žvakių, vazų ir laikinų paminklų asortimentas.
1.3.2. Priemonė. „Prekių asortimento reklama internetinėje erdvėje.“ Didėjant interneto vartotojų skaičiui, didinamas ir reklamų skaičius interneto erdvėje. Pagrindinius įmonės kontaktus ir rekvizitus galima rasti net 18 informacinių svetainių, tokių kaip www.118.lt, www.info.lt, www.visalietuva.lt, www.sakiai.lt, rekvizitai.vz.lt ir t.t.
1.4. Uždavinys. „Ypatingų, išskirtinių paslaugų teikimas“.
[bookmark: _Hlk20498941]1.4.1. Priemonė. „Sudaryti „Išankstinio laidojimo paslaugų“ sutartis“. Atsižvelgiant į klientų pageidavimus, iš anksto išreikšti savo norą kaip ir kur jie turėtų būti po mirties šarvojami ir palaidoti, įmonės UAB „Šakių laidotuvių namai“ direktoriaus 2019 m. rugsėjo 2 d. įsakymu Nr. AT-36 „Dėl išankstinių laidojimo paslaugų teikimo sutarčių patvirtinimo“ buvo patvirtinta nauja paslauga –„Išankstinė laidojimo sutartis“. Ši sutartis sudaroma tarp „Užsakovo“, kuris pageidauja tokių paslaugų ir „Vykdytojo“ (šiuo atveju UAB „Šakių laidotuvių namai“), kuris atliks pageidaujamas paslaugas pagal Sutartyje numatytus reikalavimus ir „Įgalioto Asmens“, kuris praneš apie Užsakovo mirtį ir bus atsakingas asmuo, derinantis visus reikalus su „Vykdytoju“.
1.4.2. Priemonė. „Kapaviečių tvarkymo paslaugos“. Nuo 2019 m. įmonė pradėjo gyventojams siūlyti kapaviečių priežiūros paslaugas. Tai paslauga „Kapo sutvarkymas po palaidojimo“, kada nurenkami vainikai, krepšeliai, žvakės, išvežamos žemės, užpilamas juodžemis ir paslauga „Vienkartinis kapo sutvarkymas“, kada atliekami kliento pageidaujami darbai – apsodinimas gėlėmis, dekoratyvinių krūmų apkarpymas, paminklo plovimas, skaldelės užpylimas ir t.t. Įkainiai patvirtinti UAB „Šakių laidotuvių namai“ direktoriaus 2019 m. liepos 31 d. įsakymu Nr. AT-31 „Dėl kapaviečių priežiūros Šakių kapinėse įkainių patvirtinimo“. 2019 m. pabaigoje pradėta teikti nauja paslauga „Laidojimo duobės urnai kasimas ir užkasimas“, paslaugos įkainiai patvirtinti UAB „Šakių laidotuvių namai“ direktoriaus 2019 m. gruodžio 2 d. įsakymu Nr. AT-44 „Dėl laidojimo duobės urnai kasimo ir užkasimo paslaugos įkainių ir kalkuliacijų patvirtinimo“.
1.5. Uždavinys. „Kvalifikuotos darbuotojų komandos išlaikymas“.
1.5.1. Priemonė. „Darbuotojų mokymai“. Kokybiškų paslaugų teikimas yra neatsiejamas nuo darbuotojų kvalifikacijos, motyvacijos ir profesionalumo, todėl ypač svarbu investuoti į darbuotojų mokymus, nuolatinį kompetencijos kėlimą, motyvacijos didinimą. Darbuotojai pagal poreikį yra siunčiami į seminarus ar kursus. Įmonės tanatopraktikė, virėja ir valytoja tobulinasi pagal privalomas higienos įgūdžių mokymo specialiąsias programas. Būdama laidojimo ceremonijų organizavimo sistemos „Rekviem“ ir „Lietuvos Ritualinių paslaugų asociacijos“ nare, bendrovė gauna pakvietimus į jų organizuojamus seminarus, lektoriai ir psichologai atvyksta vesti paskaitų ir pačioje įmonėje. Planuojama, kad 2020 metais galimybę dalyvauti mokymuose turės visi 13 bendrovės darbuotojų. 
1.5.2. Priemonė. „Darbuotojų motyvavimo priemonių skaičius“. Viena iš darbuotojų motyvavimo priemonių yra darbo sąlygų pagerinimas ir aprūpinimas specialiais darbo drabužiais. 
2.1. Uždavinys. „Įmonės įvaizdžio gerinimas“.
2.1.1. Priemonė. „Gamybinių ir administracinių patalpų modernizavimas“. Pagal finansines galimybes įmonėje savo jėgomis 2020 m. planuoja atnaujinti 4 patalpas: suremontuoti buhalterės kabinetą, atnaujinti parduotuvės baldus, atlikti dalinį remontą floristės gamybinėse patalpose, įsigyti galingesnį kondicionierių pirmojoje šarvojimo salėje.
2.1.2. Priemonė. „Įmonės viešųjų erdvių tvarkymas“. Įmonėje didelis dėmesys skiriamas ir viešųjų erdvių tvarkymui. Teritorija nemaža, todėl kiekvieną vasarą tenka ją apželdinti naujais augalais, reguliariai pjauti veją. Dvejose poilsio zonose esančius suoliukus būtina kasmet perlakuoti. Aplink įmonės pastatą esantį šaligatvį reikėtų pakeisti trinkelėmis (dalis buvo paklota 2018 metais). 2019 m. sumažėjus apyvartai, lėšų tęsti šiuos darbus nepakako. Planuojama, kad 2020 m. metais nemažos investicijos reikėtų ir automobilių aikštelės dangos asfaltavimo darbams, kadangi automobilių aikštelės dangoje, esančioje šalia UAB „Šakių laidotuvių namai“, daug duobių bei ištrupėjusio asfalto.
2.2. Uždavinys. „Informacijos apie teikiamas paslaugas prieinamumo internetinėje erdvėje gerinimas“.
2.2.1. Priemonė. „Įmonę reprezentuojančių internetinių puslapių kūrimas“. 2019 m. buvo sukurta įmonės feisbuko paskyra „UAB Šakių laidotuvių namai“. Planuojama, kad 2020 m. informacija bus teikiama ir per „Google Mano verslas“ sistemą. „Google Mano verslas“ sistemoje aprašyta įmonės veikla, paslaugos, darbo valandos, įkeltos šarvojimo salių, gaminamų floristinių gaminių, reikmenų nuotraukos.
2.2.2. Priemonė. „Pastovus įmonės reklamų atnaujinimas internetinėje erdvėje“. Nors UAB „Šakių laidotuvių namai“ veikia Šakiuose apie 30 metų ir, atrodo, juos žino kiekvienas rajono gyventojas, bet pasikeitus kartai ir jaunesniems žmonėms išvykus į užsienį, informacijos apie teikiamas laidojimo paslaugas teikimas internete tapo būtinas. Nors įmonės reklama skelbiama 18-oje interneto puslapių, vis tik daugiausiai peržiūrų yra įmonės feisbuko paskyroje „UAB Šakių laidotuvių namai“ ir interneto tinklalapyje www.sakiuln.lt. Juose pateikiama daugiausiai informacijos apie UAB „Šakių laidotuvių namai“ paslaugas ir veiklą. Reklaminiai straipsniai ir skelbimai bus publikuojami rajoniniuose laikraščiuose „Draugas“ ir „Laikraštis Valsčius“.

„Šakių laidotuvių namai“ direktorė                                                         Aurelija Grinkevičienė
Uždarosios akcinės bendrovės „Šakių laidotuvių namai“ 2020 metų veiklos planas. Bendroji dalis.
[bookmark: _Toc54414035][bookmark: OLE_LINK3]Uždarosios akcinės bendrovės „Šakių laidotuvių namai“ 
2020 metų veiklos planas. Priemonių plano dalis
priedas 

UŽDAROSIOS AKCINĖS „ŠAKIŲ LAIDOTUVIŲ NAMAI“ 2020 METŲ VEIKLOS PLANAS. PRIEMONIŲ PLANO DALIS

UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ 2020 METŲ LAIKOTARPIO VEIKLOS PLANO TIKSLAI, UŽDAVINIAI, PRIEMONĖS 
	
2020 metai
Misija. „Išgirsti. Suprasti. Padėti“.

Vizija „Kurti šiuolaikišką, atvirą naujovėms paslaugų bendrovę, patrauklią visai visuomenei“.

Tikslas (trumpalaikis): 
	Nr.
	Trumpalaikio  tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2020 metų laikotarpio reikšmė

	1.
	Teikti bendrąsias kokybiškas paslaugas artimo netektį patyrusiems klientams.
	1.
	Atliktų laidojimo paslaugų dalis nuo mirusiųjų rajone skaičiaus
	proc.
	51


[bookmark: _Hlk18409006]
Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	1.1.
	Su laidojimu susijusių paslaugų kokybės ir pasirinkimo užtikrinimas.
	1.1.
	Teigiami klientų atsiliepimai apie suteiktas paslaugas 
	proc.
	96


Priemonės 
	Priemonės kodas
	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.1.1.
	Didinti 2019 m. patvirtintų  naujų paslaugų pasiūlą
	1.1.1.
	2019 m. patvirtintų naujų paslaugų kiekis
	vnt.
	3
	UAB  „Šakių laidotuvių namai“

	1.1.2.
	Reprezentuoti įmonę internetinėje erdvėje
	1.1.2.
	Priemonių, reprezentuojančių įmonę interneto erdvėje, skaičius
	vnt.
	18
	UAB  „Šakių laidotuvių namai“

	1.1.3.
	Skleisti reklamą seniūnijose ir spaudoje
	1.1.3.
	Atspausdintų ir išdalintų reklamos leidinių skaičius
	vnt.
	
400

	UAB  „Šakių laidotuvių namai“

	1.1.4.
	Prisitaikyti prie besikeičiančių laidojimo tradicijų
	1.1.4.
	Klientų, pasirinkusių šią paslaugą, skaičius
	vnt.
	6
	UAB  „Šakių laidotuvių namai“


Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato 

kriterijaus pavadinimas
	Mato vnt.
	2020 metų laikotarpio reikšmė

	1.2.
	Žmogaus palaikų patologinės anatomijos tyrimams ar teismo ekspertizės vežimo paslaugų teikimas
	
1.2.

	Suteiktų, pervežimo ir tyrimo, paslaugų skaičius
	vnt.
	66


Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.2.1.
	Palaikų pervežimas teismo ekspertizei atlikti 
	1.2.1.
	Pervežtų palaikų skaičius
	vnt.
	66
	UAB  „Šakių laidotuvių namai“


Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	1.3.
	[bookmark: _Hlk18400010]Prekių asortimento plėtimas
	1.3.
	Naujo  asortimento prekių padidėjimas
	proc.
	23


Priemonės 
	Priemonės kodas
	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.3.1.
	Didinti naujų prekių pasiūlą
	1.3.1.
	Įdiegtų naujo asortimento prekių skaičius
	vnt.
	8
	UAB  „Šakių laidotuvių namai“

	1.3.2.
	Prekių asortimento reklama internetinėje erdvėje
	1.3.2.
	Priemonių, reprezentuojančių įmonę interneto erdvėje skaičius
	vnt.
	18
	UAB „Šakių laidotuvių namai“


Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	1.4.
	Ypatingų, išskirtinių paslaugų teikimas
	1.4
	Teikiamų ypatingų paslaugų skaičius
	vnt.
	
3



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.4.1.
	Sudaryti „Išankstinio laidojimo paslaugų“ sutartis
	1.4.1.
	Sudarytų „Išankstinio laidojimo paslaugų“ sutarčių skaičius
	vnt.
	2
	UAB „Šakių laidotuvių namai“

	1.4.2.
	Kapaviečių tvarkymo paslaugos
	1.4.2.
	Kapaviečių tvarkymo paslaugų skaičius
	vnt.
	20
	UAB „Šakių laidotuvių namai“


Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	
1.5.

	Kvalifikuotos darbuotojų komandos išlaikymas
	1.5.
	Kvalifikuotų darbuotojų išlaikymo priemonių skaičius
	vnt.
	2



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.5.1.
	Darbuotojų mokymai
	1.5.1.
	Darbuotojų, dalyvaujančių mokymuose, skaičius
	vnt.
	13
	UAB „Šakių laidotuvių namai“

	1.5.2.
	Darbuotojų motyvavimo priemonių skaičius
	1.5.2.
	Pagerintų darbo vietų skaičius
	vnt.
	2
	UAB „Šakių laidotuvių namai“



Tikslas (trumpalaikis): 
	Nr.
	Trumpalaikio  tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2020 metų laikotarpio reikšmė

	2.
	Kompleksiškai modernizuoti, atnaujinti socialinių paslaugų įstaigos aplinką ir materialinę bazę.
	2.
	Pritaikytų ir atnaujintų objektų ir viešųjų erdvių skaičius
	vnt.
	6



Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	2.1.
	Įmonės  įvaizdžio  gerinimas
	2.1.
	Priemonių, kuriomis atnaujintas įmonės įvaizdis, skaičius
	vnt.
	8



Priemonės 
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	2.1.1.
	Gamybinių ir administracinių patalpų modernizavimas  
	2.1.1.
	Atnaujintų ir modernizuotų patalpų skaičius
	vnt.
	4
	UAB  „Šakių laidotuvių namai“

	
2.1.2.

	Įmonės viešųjų erdvių tvarkymas
	
2.1.2.

	Sutvarkytų erdvių skaičius
	vnt.
	4
	UAB  „Šakių laidotuvių namai“



Uždavinys (trumpalaikis) tikslui: 
	Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	2.2.
	Informacijos apie teikiamas paslaugas prieinamumo internetinėje erdvėje gerinimas
	2.2.
	Interneto puslapių, kuriuose yra įmonės reklama, skaičius
	vnt.
	18



Priemonės 
	Priemonės kodas
	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	2.2.1.
	Įmonę reprezentuojančių interneto  puslapių kūrimas
	2.2.1.
	Naujai sukurtų interneto puslapių skaičius 
	  vnt.
	1
	UAB  „Šakių laidotuvių namai“

	2.2.2.
	Pastovus įmonės reklamų atnaujinimas internetinėje erdvėje
	2.2.2.
	Parengtų ir atnaujintų internete reklamų, straipsnių skaičius
	vnt.
	10
	UAB  „Šakių laidotuvių namai“





Uždarosios akcinės bendrovės 
„Šakių laidotuvių namai“ direktorė                                                                          Aurelija Grinkevičienė


Uždarosios akcinės bendrovės „Šakių laidotuvių namai“ 2020 metų veiklos planas. Priemonių plano dalis.

Uždarosios akcinės bendrovės „Šakių laidotuvių namai“ 2020 metų strateginis veiklos planas. Priemonių plano dalis.
